Fælles forslag til RÅDETS FORORDNING om ændring af forordning (EU) nr. 267/2012 om restriktive foranstaltninger over for Iran /* JOIN/2013/027 final - 2013/0332 (NLE) */





BEGRUNDELSE (1) Foranstaltningerne i afgørelse 2010/413/FUSP om restriktive foranstaltninger over for Iran får virkning ved Rådets forordning (EU) nr. 267/2012[1] af 23. marts 2012, som bl.a. andet fastsætter, at alle pengemidler og økonomiske ressourcer, som tilhører eller ejes, besiddes eller kontrolleres af de personer, enheder eller organer, der er opført i bilag VIII og IX til forordningen, indefryses. (2) Den ... oktober 2013 vedtog Rådet afgørelse 2013/.../FUSP[2], som ændrer Rådets afgørelse 2010/413/FUSP og indfører et ændret kriterium for opførelse på listen, således at personer og enheder, som unddrager sig eller overtræder restriktive foranstaltninger, er omfattet. (3) Der er behov for yderligere handling fra Unionens side for at gennemføre disse foranstaltninger. (4) Unionens højtstående repræsentant for udenrigsanliggender og sikkerhedspolitik og Europa-Kommissionen foreslår at ændre forordning (EU) nr. 267/2012 i overensstemmelse hermed. 2013/0332 (NLE) Fælles forslag til RÅDETS FORORDNING om ændring af forordning (EU) nr. 267/2012 om restriktive foranstaltninger over for Iran RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 215, under henvisning til Rådets afgørelse 2010/413/FUSP af 26. juli 2010 om restriktive foranstaltninger over for Iran og om ophævelse af fælles holdning 2007/140/FUSP[3], under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og ud fra følgende betragtninger: (1) Foranstaltningerne i afgørelse 2010/413/FUSP får virkning ved Rådets forordning (EU) nr. 267/2012[4], som bl.a. andet fastsætter, at alle pengemidler og økonomiske ressourcer, som tilhører eller ejes, besiddes eller kontrolleres af de personer, enheder eller organer, der er opført i bilag VIII and IX til forordningen, indefryses. (2) Den ... oktober 2013 vedtog Rådet afgørelse 2013/.../FUSP[5], som ændrer Rådets afgørelse 2010/413/FUSP og indfører et ændret kriterium for opførelse på listen, således at personer og enheder, som unddrager sig eller overtræder restriktive foranstaltninger, er omfattet. (3) Denne foranstaltning hører under traktatens anvendelsesområdet, og det er derfor nødvendigt at indføre lovgivning på EU-plan for at gennemføre den, navnlig for at sikre, at de økonomiske aktører i alle medlemsstaterne anvender den på samme måde. (4) Forordning (EU) nr. 267/2012 bør derfor ændres — VEDTAGET DENNE FORORDNING: Artikel 1 Forordning (EU) nr. 267/2012 ændres som følger: Artikel 23, stk. 2, litra b), affattes således: "b) at være en fysisk eller juridisk person, en enhed eller et organ, som har unddraget sig eller overtrådt, eller som har bistået personer, enheder eller organer, der er opført på listen, med at omgå eller overtræde bestemmelserne i denne forordning, i Rådets afgørelse 2010/413/FUSP eller i UNSCR 1737 (2006), UNSCR 1747 (2007), UNSCR 1803 (2008) og UNSCR 1929 (2010)" Artikel 2 Denne forordning træder i kraft på dagen for offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den […]. På Rådets vegne Formand [1] EUT L 88 af 24.3.2012, s. 1. [2] EUT L af ..., s . [3] EUT L 195 af 27.7.2010, s. 39. [4] EUT L 88 af 24.3.2012, s. 1. [5] EUT L af ..., s .